На основу члана 46. Закона о локалној самоуправи („Службени гласник РС“. број 129/07, 83/2014-

др.закон, 101/2016 и 47/2018) и члана 40. Статута Општине Гаџин Хан („Службени лист града Ниша“. број 10/2019),

Општинско веће општине Гаџин Хан на 31. (тридестпрвој) седници одржаној дана 31.01.2020. године донело је:

**РЕШЕЊЕ**

**о формирању Радне групе за израду Стратегије за унапређење положаја избеглих, интерно расељених лица и повратника по уговорима о реадмисији у општини ГАЏИН ХАН за период 2019-2024. године и приступању изради Стратегије**

1. Формира се Радна група за израду Стратегије за унапређење положаја избеглих, интерно расељених лица и повратника по уговорима о реадмисији у општини ГАЏИН ХАН за период 2019-2024. године у саставу:

1. Наташа Андрејевић (РРА ЈУГ - Сектор за развој локалних самоуправа)

2. Милан Денић (Кабинет председника општине, Послови протокола)

3. Јана Босанац (Центар за социјални рад Гаџин Хан)

4. Кристина Ђорђевић (Дом здравља Гаџин Хан)

5. Драган Митровић (Секретар, Црвени крст Гаџин Хан)

6. Зорица Јосифовић (Национална служба за запошљавање Гаџин Хан)

1. Задатак Радне групе је да изврши анализу ситуације релевантнe за унапређење положаја избеглих и интерно расељених лица, идентификује најбоље начине ангажовања капацитета свих социјалних актера у заједници у планирању и примени Стратегије, изради Нацрт Стратегије за ИРЛ, спроведе јавну расправу и исту достави Општинском већу општине Гаџин Хан на усвајање.

Стратегија за унапређење положаја избеглих, интерно расељених лица и повратника по уговорима о реадмисији у општини ГАЏИН ХАН за период 2019-2024. године обухвата носиоце, активности и рокове за реализацију у свим областима значајним за унапређење положаја ИРЛ и повратника по уговорима о реадмисији у општини ГАЏИН ХАН, као што су: образовањe и васпитањe, здрављe, социјалнa заштитa, запошљавањe и становањe.

Основ израде Стратегије јесте Национална стратегија за решавање питања избеглица и интерно расељених лица за период од 2015. до 2020. године и приказ стања на основу расположивих истраживања и релевантних података за општину Гаџин Хан.

1. Ово решење објавити у Службеном листу града Ниша.

**ОПШТИНСКО ВЕЋЕ ОПШТИНЕ ГАЏИН ХАН**

број:06-02-59/20-III-1

У Гаџином Хану, 31.01.2020. године ПРЕДСЕДНИК

Марија Цветковић